**Seattle Kraken** on yhdysvaltalainen ammattilaistason jääkiekkoseura, jonka kotikaupunki on Seattle Washingtonin osavaltiossa. Se liittyi NHL-liigaan kaudesta 2021–2022 alkaen, ja pelaa Läntisen konferenssin Tyynenmeren divisioonassa. Seuran omistavat miljardööri David Bonderman, elokuva- ja TV-tuottaja Jerry Bruckheimer, sekä liikemies Tod Leiweke. Seuran toimitusjohtaja on entinen NHL-tähtipelaaja Ron Francis.

NHL hyväksyi uuden seuran perustamisen Seattleen joulukuussa 2018. Heinäkuussa 2020 seuran nimi ja brändäys julkistettiin. Kyseessä on ensimmäinen ammattilaisjääkiekkoseura Seattlessa sitten vuoden 1975, kun Seattle Totems pelasi viimeisen ottelunsa WHL-liigassa, ja ensimmäinen Stanley Cupista kilpaileva seura sitten Seattle Metropolitansin, joka lopetti toimintansa vuonna 1924.

Kraken pelaa kotiottelunsa uudella 17 100 -paikkaisella Climate Pledge Arenalla, joka on remontoitu 930 miljoonalla dollarilla entisen NBA-seura Seattle Supersonicsin vanhasta KeyArenasta. Krakenin uusi farmiseura tulee sijaitsemaan Palm Springsin kaupungissa Kaliforniassa, ja se aloittaa pelaamisen AHL-liigassa kaudella 2022–2023. Uuden seuran perustaminen viivästyi, minkä johdosta Krakenin farmiseurana ensimmäisellä kaudella toimii Charlotte Checkers.

Seattle Krakenin ensimmäinen kokoonpano muodostettiin laajennusvaraustilaisuudessa heinäkuussa 2021. Kraken pelasi ensimmäisen NHL-ottelunsa Vegas Golden Knightsia vastaan 12. lokakuuta 2021 häviten ottelun 4–3.

Ensimmäisellä NHL-kaudellaan 2021–2022 Kraken jäi pudotuspelien ulkopuolelle, mutta seuraavalla kaudella 2022–2023 joukkue pääsi pudotuspeleihin ja eteni niissä aina toiselle kierrokselle asti, jossa putosi Dallas Starsille otteluvoitoin 4–3.

Historia
--------

### Ammattilaisjääkiekon historia kaupungissa

Ammattilaisjääkiekon historia Seattlessa ulottuu vuoteen 1915, jolloin Seattle Metropolitans perustettiin kilpailemaan Pacific Coast Hockey Association (PCHA) -liigassa. Vuoteen 1924 asti toiminut joukkue voitti Stanley Cupin kaudella 1916–1917, jolloin siitä tuli ensimmäinen palkinnon voittanut yhdysvaltalaisjoukkue. Seattlen toinen ammattilaisjoukkue, Seattle Totems pelasi WHL-liigassa vuodesta 1944 liigan lopettamiseen 1975 asti.

### Uuden NHL-joukkueen synty

Seattlen kaupunginvaltuusto hyväksyi 4. joulukuuta 2017 äänin 7–1 KeyArena-stadionin remontoinnin. Stadionin katto säilytetään ennallaan, sillä sitä pidetään Seattlen maamerkkinä, mutta muut osat rakennetaan kokonaan uudelleen. Joulukuun seitsemäntenä päivänä NHL hyväksyi harkitsemaan laajennusjoukkuetta ja asetti laajennusmaksun 650 miljoonaan dollariin.

13. helmikuuta 2018 sijoitusyhtiö Oak View Group lähetti virallisen laajennushakemuksen NHL:lle ja maksoi kymmenen miljoonan dollarin hakemusmaksun. NHL:n ylintä päätösvaltaa käyttävä elin Board of Governors äänesti samana vuonna 4. joulukuuta yksimielisesti Seattlen laajennusjoukkueen puolesta. Uusi joukkue aloittaa pelaamisen kaudella 2021–2022 Läntisen konferenssin Tyynenmeren divisioonassa. Tämän seurauksena joukkueet tasataan neljään kahdeksan joukkueen divisioonaan, ja Arizona Coyotes siirtyy Tyynenmeren divisioonasta Keskiseen.

Heinäkuussa 2019 Seattle ilmoitti palkanneensa entisen Carolina Hurricanesin toimitusjohtajan Ron Francisin joukkueen uudeksi toimitusjohtajaksi. Saman vuoden syyskuussa joukkue ilmoitti, että sen farmijoukkue tulee sijaitsemaan Kalifornian Palm Springsissä, ja aloittaa pelaamisen AHL:ssä kaudella 2022–2023. AHL-joukkueen perustaminen viivästyi koronaviruspandemian vuoksi, joten Seattlen farmijoukkue ensimmäisellä kaudella on Charlotte Checkers.

Kesäkuussa 2021 Kraken nimitti ensimmäiseksi päävalmentajakseen Dave Hakstolin. Laajennusvaraustilaisuus järjestettiin heinäkuussa 2021, ja siihen osallistuivat kaikki joukkueet poislukien Vegas Golden Knights. Kraken muodosti tilaisuudessa ensimmäisen kokoonpanonsa varaamalla 15 hyökkääjää, 12 puolustajaa ja kolme maalivahtia.

Joukkue kaudella 2023–2024
--------------------------

Eeli Tolvanen vuonna 2023.

| Seattle Kraken kaudella 2023–2024 |
| --- |
| Kokoonpano | Valmentajat |
| **Maalivahdit*** 35  Yhdysvallat Joey Daccord
* 31  Saksa Philipp Grubauer

**Puolustajat*** 3  Yhdysvallat Will Borgen
* 8  Yhdysvallat Brian Dumoulin
* 29  Kanada Vince Dunn
* 39  Kanada Ryker Evans
* 6  Ruotsi Adam Larsson **(A)**
* 24  Kanada Jamie Oleksiak
* 23  Ruotsi Gustav Olofsson
* 4  Kanada Justin Schultz
 |  | **Hyökkääjät*** 41  Ranska Pierre-Édouard Bellemare
* 10  Yhdysvallat Matty Beniers
* 22  Tanska Oliver Bjorkstrand
* 95  Ruotsi André Burakovsky
* 7  Kanada Jordan Eberle **(A)**
* 37  Kanada Yanni Gourde **(A)**
* 52  Kanada Tye Kartye
* 19  Kanada Jared McCann
* 59  Kanada Logan Morrison
* 17  Kanada Jaden Schwartz **(A)**
* 94  Kanada Devin Shore
* 13  Kanada Brandon Tanev
* 90  Slovakia Tomáš Tatar
* 20  Suomi Eeli Tolvanen
* 27  Kanada Ryan Winterton
* 51  Kanada Shane Wright
* 56  Yhdysvallat Kailer Yamamoto
 |  | **Päävalmentaja*** Dave Hakstol

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 4. huhtikuuta 2024 |

### Joukkueenjohto

* **Päävalmentaja:** Dave Hakstol KanadaYhdysvallat
* **Apuvalmentaja:** Jay Leach Yhdysvallat
* **Apuvalmentaja:** Dave Lowry Kanada
* **Apuvalmentaja:** Paul McFarland Kanada
* **Maalivahtivalmentaja:** Steve Briere KanadaIso-Britannia
* **Videovalmentaja:** Tim Ohashi Yhdysvallat
* **Apuvideovalmentaja:** Brady Morgan Yhdysvallat
* **Fysiikkavalmentaja:** Nate Brookreson Yhdysvallat
* **Apufysiikkavalmentaja:** Jake Jensen Yhdysvallat
* **Kehitysvalmentaja:** Frans Nielsen Tanska
* **Kehitysvalmentaja:** Justin Rai Kanada
* **Taitovalmentaja:** Matt Larke Yhdysvallat
* **Huoltopäällikkö:** Jeff Camelio Yhdysvallat
* **Toimitusjohtaja:** Ron Francis Kanada
* **Apulaistoimitusjohtaja:** Jason Botterill Kanada
* **Apulaistoimitusjohtaja:** Alexandra Mandrycky Yhdysvallat
* **Apulaistoimitusjohtaja:** Rick Olczyk Yhdysvallat
* **Jääkiekkotoiminnanjohtaja:** Mike Francis Yhdysvallat
* **Pelaajakehitysjohtaja:** Jeff Tambellini Kanada

Brändäys
--------

Joukkueen nimi, tunnukset ja värit paljastettiin 23. heinäkuuta 2020 julkistustapahtumassa Climate Pledge Arenalla. Nimi *Kraken* viittaa skandinaavisessa mytologiassa esiintyvään Kraken-merihirviöön. Nimi oli suosittu fanien keskuudessa jo ennen sen valitsemista, ja valinnassa otettiinkin vahvasti huomioon yleisön mielipide, jota kartoitettiin erilaisilla kyselyillä ja kilpailuilla. Nimiehdotuksia oli yhteensä yli 1 200.

Joukkueen logo kunnioittaa Seattlen jääkiekkohistoriaa, sillä se on muodoltaan suuri S-kirjain, kuten entisen Seattle Metropolitansin logo. Krakenin logoa koristaa merihirviön lonkero ja uhkaavan punainen silmä. Merellinen teema viittaa Seattlen tärkeään asemaan satamakaupunkina. Tämä näkyy vahvasti myös joukkueen vaihtoehtoisessa logossa, joka on tyylitelty teräväkärkinen ankkuri. Ankkurin muoto muistuttaa Seattlen tunnetuinta maamerkkiä, Space Needle -tornia.

Joukkueen ensisijaista väriä kutsutaan syvänmerensiniseksi (*deep sea blue*). Toissijaiset värit ovat jäänsininen (*ice blue*), varjonsininen (*shadow blue*), rajattoman sininen (*boundless blue*) ja varoittavan punainen (*red alert*).

### Tunnukset

* Ensisijainen logoEnsisijainen logo
* Vaihtoehtoinen logoVaihtoehtoinen logo
* TekstityyppiTekstityyppi

Televisiointi
-------------

Elokuussa 2020 Kraken ilmoitti, että heidän kotiotteluidensa selostajaksi on palkattu yhdysvaltalainen Everett Fitzhugh. Hän on aiemmin selostanut ECHL-liigan Cincinnati Cyclonesin kotiotteluita. Fitzhughista tulee ensimmäinen täysiaikainen afroamerikkalainen selostaja NHL:ssä.

Lähteet
-------

1. ↑  Tässä on NHL:n uusin joukkue – vuoden päästä aloittava seura sai nimensä elokuvista tutulta merihirviöltä *yle.fi*. Viitattu 23.7.2020. (suomeksi)
2. ↑  Seattle's Expansion Team: Meet the Owners *The Hockey Writers*. Viitattu 3.1.2021. (englanniksi)
3. 1 2  Welcome to Seattle, Ron Francis *NHL*. Viitattu 4.1.2021. (englanniksi)
4. 1 2  NHL:n johtokunta hyväksyi Seattlen laajennusjoukkueen *NHL*. Viitattu 3.1.2021.
5. ↑  Tässä on uuden NHL-joukkueen nimi – myös logo ja pelipaidat julkistettiin *Ilta-Sanomat*. Viitattu 3.1.2021.
6. ↑  Tässä se on! Uuden NHL-seuran nimi julkistettiin *MTV Uutiset*. Viitattu 3.1.2021.
7. ↑  Seattle’s Climate Pledge Arena will be ready if NBA announces expansion plans, Tim Leiweke says *The Seattle Times*. Viitattu 3.1.2021. (englanniksi)
8. 1 2  Hockey to remain in the Coachella Valley despite arena move *The Desert Sun*. Viitattu 3.1.2021. (englanniksi)
9. ↑  Seattle Kraken will play without an AHL affiliate in 2021 while new Palm Springs arena being built *NHL to Seattle*. Viitattu 4.1.2021. (englanniksi)
10. ↑  Kraken 2021 NHL Expansion Draft rules same as Golden Knights followed *NHL*. Viitattu 1.7.2021. (englanniksi)
11. ↑  Kraken vs. Golden Knights *ESPN*. Viitattu 22.10.2021. (englanniksi)
12. ↑  Remembering the Seattle Metropolitans, America's first Stanley Cup champion *SB Nation*. Viitattu 7.1.2021. (englanniksi)
13. ↑  Kraken? Sockeyes? Sasquatch? Sonics? What Seattle's NHL team should be called *ESPN*. Viitattu 7.1.2021. (englanniksi)
14. ↑  On 7-1 vote, City Council OKs privately financed $600 million renovation of KeyArena *Q13 Fox Seattle*. Viitattu 7.1.2021. (englanniksi)
15. ↑  Bettman says NHL will consider Seattle expansion bid *USA Today*. Viitattu 7.1.2021. (englanniksi)
16. ↑  Coyotes to Move to Central Division in 2021-22 *NHL*. Viitattu 7.1.2021. (englanniksi)
17. ↑
18. ↑  Seattle Expansion Draft Date and Details *The Hockey Writers*. Viitattu 7.1.2021. (englanniksi)
19. ↑  Seattle Kraken reveal nickname for NHL expansion team NHL. Viitattu 4.1.2021. (englanniksi)
20. ↑  Kraken set to have first Black full-time NHL team play-by-play announcer *NHL*. Viitattu 4.1.2021. (englanniksi)
21. ↑  More Than Words – The Seattle Kraken Find Their Broadcast Voice *The Hockey Writers*. Viitattu 4.1.2021. (englanniksi)


|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |